**SOCIOEMOCIONALNI RAZVOJ I DJEČJA PRAVA**

Emocije i pristupi proučavanja emocija

* **Emocije** su jedan od najvažnijih činitelja koje utječu na cjelokupni funkcioniranje pojedinca i imaju glavnu ulogu u interpersonalnom životu
* Emocije se tumače isticanjem važnosti pojedinih **afektivnih, kognitivnih, fizioloških ili bihevioralnih značajki.**
* **Suvremene teorije emocija** mogu se podijeliti u evolucijske, psihobiološke i psihološke
* **Evolucijske teorije** pretpostavljaju postojanje više osnovnih emocija, a usmjerene su na istraživanje načina izražavanja, odnosno ekspresije emocija, funkcije emocija te njihov evolucijski razvoj
* **Biološke odnosno fiziološke** teorije usmjerene su na utvrđivanje kortikalnih regulacijskih mehanizama odgovornih za emocionalno izražavanje i ponašanje te na istraživanje lateralnih hemisfera u obradi emocionalnih podražaja

Teorije emocija

* U psihološke teorije emocija ubrajaju se psihodinamske i kognitivne teorije, te razvojne perspektive u proučavanju emocija
* Freudova psihoseksualna teorija naglašava veliku nesvjesnu ulogu emocija i emocionalnih konflikata za ponašanje pojedinca putem obrambenih mehanizama kojima ego iskrivljuje realnost i štiti pojedinca
* Eriksonova psihosocijalna teorija pridaje veću važnost racionalnoj i prilagodljivoj strani ljudske prirode, a konflikti se na pozitivan ili negativan način savladavaju u psihosocijalnim fazama razvoja
* U sklopu **kognitivno-aktivacijskih teorija** emocionalni doživljaj je rezultat interakcije fiziološkog uzbuđenja i spoznaje, odnosno kognicije uzroka tog uzbuđenja
* Pri tome posebno pripadnici **kognitivno-vrijednosnih** teorija ističu da pojedinac najprije opaža, evaluira i/ili interpretira podražaj, nakon čega slijedi subjektivni emocionalni doživljaj
* Predstavnici **afektivnih teorija** naglašavaju veću važnost emocija nad kognicijom
* **Razvojne teorije emocija** naglašavaju porast složenosti emocionalnih doživljaja tijekom razvoja putem kognitivnih, maturacijskih i socijalizacijskih procesa u normativnom smislu razvoja emocija te razvoj individualnih razlika u socioemocionalnoj kompetenciji.
* Razvojne teorije emocija uglavnom prihvaćaju Darwinov pristup istraživanju emocionalne ekspresije i adaptivne funkcije emocija, emocionalni razvoj usko povezuju s kognitivnim razvojem ali se razlikuju s obzirom na važnost koju pridaju kognitivnim činiteljima.
* **Teorija razlikovanja emocija** Izarda i suradnika više je afektivno orijentirana, a manje kognitivno (Izard, 1991.)
* **Kognitivno-emocionalna teorija** Lewisa i suradnika (Lewis, 1993.) te **organizacijski pristup** Sroufea i suradnika (Sroufe, 1996.) naglašavaju pak kognitivni razvoj kao osnovu pojave primarnih emocija i povezanosti svijesti o sebi s emocijama od ranog djetinjstva nadalje
* Za sve teorije emocija zajedničko je da se emocije sastoje od niza povezanih reakcija na određeni događaj ili situaciju
* Emocije uključuju odnos pojedinca s nekim objektom ili događajem, prepoznatljivo mentalno stanje i emocionalno izražavanje.
* Emocije su uz to intenzivne, kratkotrajne te praćene fiziološkim promjenama i dovode do prekida trenutačnog ponašanja.
* Emocije reguliraju intrapersonalna i interpersonalna ponašanja te utječu na prilagodbu pojedinca

Tri osnovna obilježja emocija

* Fiziološke promjene
* Subjektivno iskustvo
* Manifestiranje ponašanja

Emocije kao posljedice socijalnih iskustava iz okoline motiviraju kognitivne procese i ponašanja te reguliraju fiziološke, kognitivne i bihevioralne aspekte ponašanja pojedinaca u okolini

Usvajanje emocija

* Usvajanje emocija odnosi se na izražavanje i percepciju emocija
* Uključuje refleksne reakcije, karakteristike temperamenta te usvajanje određenih emocionalnih obilježja
* Uz sposobnost emocionalnog reagiranja djeca uče prepoznavati emocije, zavisno od genetskih predispozicija i karakteristika temperamenta
* Faza usvajanja emocija uglavnom se odvija u ranom djetinjstvu
* Djeca od rođenja u interakciji s okolinom pokazuju svoje osjećaje te uče prepoznavati i kontrolirati emocije
* **Pozitivne emocije kao što su sreća, iznenađenje te negativne emocije poput ljutnje, tuge, straha** smatraju se osnovnim emocijama i mogu se prepoznati vrlo rano u djetinjstvu

Faza diferenciranja emocija

* Odnosi se na povezivanje kao i odvajanje izraza i osjećaja prema ili od određenog konteksta ili ponašanja
* U njoj dolazi do modifikacije signala iz okoline, pri čemu se taj proces odvija pod utjecajem učenja te prvenstveno obiteljskih obrazaca ponašanja, a emocionalne reakcije povezuju se s novim kontekstom
* Ova faza uključuje strategije koje su usklađene s društvenim očekivanjima, a omogućuje minimaliziranje ili pretjerano naglašavanje izražavanja emocija kao i prikrivanje nekih emocija
* U ranom djetinjstvu djeca u interakciji sa svojim roditeljima diferenciraju i modificiraju svoje izražavanje emocija, oponašaju roditelje i tako stvaraju obiteljske obrasce ponašanja
* Uz primarne emocije koje se javljaju vrlo rano nakon rođenja, u drugoj polovici druge godine života djeca postaju svjesna svog emocionalnog ponašanja vezanog uz primarne emocije te uče složenije emocionalne procese koji su preduvjeti za razvoj, na primjer **zavisti i empatije**
* Između druge i treće godine djeca u skladu sa stečenim i do tada naučenim standardima i normama ponašanja razvijaju složene emocije **ponosa, krivnje i srama, zbunjenosti i prkosa**
* Pokazatelji dobrog emocionalnog stanja djeteta su dječja sposobnost kontroliranja širokog dijapazona emocionalnih doživljaja i priklanih reakcija u tim emocionalnim situacijama
* Djeca koja su ovladala svojim emocionalnim doživljajima smatraju se **emocionalno kompetentnima**
* Emocionalna kompetencija uključuje dječju sposobnost prikrivanja emocija kao i vidljiva ponašanja koja otkrivaju doživljena emocionalna iskustva
* Uglavnom u procesu socijalizacije emocija diferenciranje *emocionalnog ponašanja*, odnosno facijalna ekspresija i drugi emocionalni iskazi, prilagođavaju se obiteljskim i kulturalnim obrascima ponašanja
* U literaturi se često opisuje eksperiment u kojem je utvrđeno da se reakcije dojenčeta značajno razlikuju zavisno od situacija depresivnih i normalnih uvjeta i sukladne su emocionalnim izražajima i reakcijama njihovih majki
* Manja djeca imaju problema sa razumijevanjem mješovitih emocija poput tuge i sreće, no već s četiri godine mogu ih identificirati, a s pet godina počinju usvajati njihovo značenje u određenoj situaciji

Transformacija ili reorganiziranje emocija

Transformacija ili reorganiziranje emocija uključuje dva različita procesa:

1. Prvi se odnosi na način na koji određeno emocionalno stanje transformira procese razmišljanja, učenja ili pripreme za reakciju u tom stanju
2. Drugi se odnosi na to kako se sam emocionalni proces mijenja iskustvom i znanjem tako da se kontekst i značenje emocija javljaju kao konstrukcija svakog pojedinca

Pri tom emocija može ostati jednostavna, ali se može i *transformirati u cjelokupni sustav mišljenja i ponašanja.*

Npr. Tuga se može pomiješati s krivnjom i strahom što dovodi do negativne slike djeteta o samome sebi, potištenosti, a može voditi i u depresiju

* U fazi transformacije emocija, koja je najsloženija i najmanje istražena, dolazi do povezanosti emocionalnog iskustva i verbalizacije emocija, do miješanja emocija i njihovih transformacija
* Istraživanja su pokazala da emocionalna komunikacija majki i njihove predškolske djece utječu na dječji socijalni i emocionalni razvoj

Regulacija emocija u djetinjstvu

* Regulacija emocija uključuje prikrivene, kao i jasno izražene, strategije promjena u intenzitetu i trajanju emocionalnog iskustva i izražavanja emocija
* Prema Thompsonu (1994.) pod pojmom regulacije emocija podrazumijevaju se ekstrinzični i intrinzični procesi odgovorni za nadzor, evaluaciju i modifikaciju emocionalnih reakcija, posebno njihovog intenziteta i privremenih karakteristika u postizanju cilja
* Kontroli dječjeg ponašanja doprinose dječje sposobnosti upotrebe govora, samostalno kretanje i razvojne promjene u dječjoj neurofiziologiji
* Procesi koji **upravljaju dječjim reakcijama** zasnivaju se na stečenim znanjima, iskustvu, prijašnjim ponašanjima i biološkim činiocima

Karakteristike dječjeg temperamenta

* Jednu od danas vodećih teorija temperamenata predložili su osamdesetih godina Mary Rothbart i Douglas Derryberry. Oni su obuhvatili dotadašnja teorijska razmatranja i istraživanja karakteristika temperamenata.
* **Temperament čine biološki utemeljene individualne razlike u emocionalnoj, motoričkoj i s pažnjom povezanom reaktivnosti živčanog sustava i samoregulaciji te reaktivnosti (Rothbart, 1989).**
* Reaktivnost, odn. prema nekim prije navedenim autorima emocionalnost, koja prema ovoj teoriji uključuje i pozitivna uzbuđenja, kao i kontrola te reaktivnosti, urođeni su i već u prvim danima života utječu na djetetovu interakciju s okolinom.

U istraživanjima Rothbartove teorije temperamenata i dječjoj dobi, karakteristike temperamenata mogu se objasniti s **TRI DIMENZIJE TEMPERAMENATA VIŠEG REDA**:

1. Karakteristike kao što su osmjehivanje i smijanje, nivo aktivnosti, visok intenzitet ugode, pristup, impulzivnost i sramežljivost čine dimenziju koja se naziva surgencija, odnosno pozitivna afektivnost.
2. Karakteristike kao što su ljutnja/frustracija, strah, tjeskoba/nelagoda, tuga i snižena reaktivnost čine dimenziju koja se naziva negativna afektivnost.
3. Karakteristike kao što su fokus pažnje, inhibitorna kontrola, niski intenzitet ugode i perceptualna senzitivnost čine dimenziju koja se naziva kontrola s naporom, odn. samokontrola.
* Karakteristike temperamenta su uglavnom **višedimenzionalne, biološki utemeljene i stabilne**
* Uz okolinske činitelje, karakteristike temperamenta predstavljaju glavne prediktore dimenzija ličnosti
* Pozitivna i negativna afektivnost i kontrola ponašanja najvažnije su dimenzije koje karakteriziraju dječje individualne razlike u ponašanju

Socijalizacija emocija u djetinjstvu

Tijekom procesa socijalizacije u kojem društvo oblikuje djetetova uvjerenja, očekivanja i ponašanja, dječji emocionalni razvoj i s njim povezana dječja psihosocijalna prilagodba pod utjecajem su različitih činitelja kao što su priroda dječje privrženosti majci, odn. primarnom skrbniku unutar obitelji, razgovaranje o emocijama, toplina, podrška i nadzor roditelja, interakcije s vršnjacima i djetetovi odnosi s odraslima izvan obitelji.

* Dječje usvajanje emocionalnog izražavanja, prepoznavanja i razumijevanja emocija pod utjecajem je pravila i normi emocionalnog ponašanja kulture u kojoj se dijete razvija a uči se vrlo rano u djetinjstvu
* Upravo su stoga načini na koje djeca i odrasli razmjenjuju afektivne signale u emocionalno obojenim socijalnim interakcijama od izuzetnog značaja za dječju socijalizaciju emocija. Ako dijete ne nauči u dovoljnoj mjeri prepoznavati i razumijevati emocije iz svoje okoline, otežano je daljnje učenje socijalnih normi, običaja i pravila ponašanja grupe kojoj dijete pripada, te stjecanje socijalnih vještina
* Važnu ulogu u procesu socijalizacije ima dječja regulacija emocija stoga što nesposobnost reguliranja emocija utječe na interakcije s okolinom i usvajanje socijalnih normi ponašanja.
* Specifično izraženo reguliranje emocija, karakteristično za zakočenu djecu, smanjuje mogućnost interakcije s okolinom, a time i usvajanje novih oblika socijalnog ponašanja
* Zakočena djeca koja pretjerano reguliraju svoje emocije opiru se interakcijama s drugima, a time gube priliku za stjecanje i uvježbavanje socijalnih vještina

Dječji socijalni razvoj

* Preklapanje ekoloških i kognitivnih tradicija nalazimo u saznanjima kako djeca i majke kognitivno predočavaju svoje međusobne odnose
* U skladu s oba pristupa rani socijalizacijski obrasci stečeni u obitelji, prenose se tijekom razvoja na druga područja interpersonalnih odnosa pri čemu djeca u odnosu s primarnim skrbnikom stvaraju unutrašnje radne modele za interpretaciju događaja i predviđanja onog što će se dogoditi koji onfda utječu na daljnu kvalitetu odnosa s drugim ljudima
* U novije vrijeme veliki interes istraživača usmjeren je **na ekološki pristup u proučavanju dječjeg razvoja** koji se temelji na Bronfenbrennerovoj teoriji ekoloških sustava (Bronfenbrenner, 1979.)
* Ekološki pristup naglašava važnost okoline za dječji razvoj i psihosocijalnu prilagodbu
* Prema ovom pristupu, nužno je dječji razvoj razmatrati unutar konteksta u kojem se on odvija
* Četiri razine okolinskih utjecaja po dijete, počevši od onih koje su djetetu bliske i u kojima neposredno sudjeluje pa do onih koje su mu prilično udaljene i u kojima ne sudjeluje izravno

Prema ovom modelu dijete se nalazi u sredini, a oko njega se šire u koncentričnim krugovima slojevi okoline

1. Mikrosustav čini prvu razinu, a odnosi se na svakidašnju okolinu u obitelji, vrtiću, školi. Uključujući odnose s roditeljima, braćom i sestrama, vršnjacima, odgajateljima
2. Druga razina je mezosustav, a odnosi se na interakciju, odnosno međusobno djelovanje različitih mikrosustava u koje je dijete uključeno, na primjer kako dječje funkcioniranje u obitelji utječe na interakciju s vršnjacima u vrtiću
3. Treća razina okolinskih utjecaja naziva se egzosusta. U njemu dijete ne sudjeluje izravno, a odnosi se na širu okolinu, ukupnu socijalnu mrežu, masovne medije, školsko vijeće, crkvenu zajednicu
4. Dok je najširi djelokrug okoline makrosustav koji se odnosi na obilježja određene kulture (obrazovanje, privreda, religija, društveni sustav)

Hoće li dijete biti **socijalno kompetentno** ili ne ovisi o njegovoj sposobnosti regulacije emocija, poznavanju i razumijevanju okoline, socijalnim vještinama, te njegovoj sposobnosti da se ponaša u skladu s tim spoznajama.

Kompetentno dijete može iskoristiti poticaje iz okoline i svoje osobne te postići dobre razvojne rezultate koji omogućuju zadovoljavajuće i kompetentno sudjelovanje u zajednici kojoj dijete pripada.

* Budući da socijalne interakcije uključuju niz socijalnih vještina, socijalno kompetentna djeca usklađuju svoje ponašanje s tuđim tako što nalaze zajednički jezik, razmjenjuju informacije i ispituju sličnosti i razlike u skladu s naučenim prosocijalnim vještinama

Prosocijalne vještine sastoje se od osnovnih socijalnih vještina, vještina povezanih sa funkcioniranjem u grupi, postupanja s osjećajima i stresom, te alternativa za agresiju

1. Osnovne socijale vještine čine vještine slušanja, lijepog i odvažnog govora, traženja pomoći i naklonosti od drugih
2. Vještine povezane s funkcioniranjem u grupi uključuju postavljanje pitanja, čekanje na red i uključivanje u igru, prikladno slijeđenje upute i prekidanje govornika, traženje prijatelja za igru i pružanje pomoći drugima
3. Prikladno postupanje s osjećajima čine vještine razumijevanja vlastitih i tuđih osjećaja, postupanje sa strahom, razgovor o vlastitim i tuđim emocijama
4. Vještine povezane s djetetovim postupanjem u stresnim situacijama odnose se na sposobnost opuštanja, iskrenost, prihvaćanje gubitka
5. Alternative za agresivno ponašanje čine djetetove vještine postupanja s ljutnjom, odlučivanje da li je nešto u redu ili ne, vještine rješavanja problema i prihvaćanja posljedica

Ovladavanje prosocijalnim vještinama u predškolsko doba od velike je važnosti za dječje dobro osjećanje i adekvatan daljnji socijalni razvoj.

Emocionalnost, regulacija emocija i dječja psihosocijalna prilagodba

*Istraživanja povezanosti dječjeg temperamenta i dječje psihosocijalne prilagodbe, kako transverzalna tako i longitudinalna, ukazuju na važnost karakteristika temperamenta u procesu socijalizacije bez obzira na pristup istraživanju temperamenta.*

**Djeca teškog temperamenta u odnosu na djecu lakog temperamenta****:**

* pokazuju više neprilagođenog ponašanja i negativnog raspoloženja.
* Prema procjeni odgojiteljica imaju više internaliziranih i eksternaliziranih problema ponašanja
* Prema procjeni roditelja izražavaju više problema s pažnjom i mišljenjem te više agresivnog ponašanja
* Dječji lak temperament u funkciji je zaštitnog mehanizma dječje prilagodbe
* Sramežljiva djeca s izraženom karakteristikom socijabilnosti manifestiraju više problema u odsutnosti majke
* Djeca izražene emocionalnosti majke procjenjuju s više internaliziranih i eksternaliziranih problema u odnosu na djecu s manje izraženom emocionalnosti
* Dimenzije pozitivna i negativna afektivnost pozitivno su povezane s dječjom agresivnosti, a dimenzije negativna afektivnost i kontrola s naporom pozitivno su povezane s dječjom krivnjom/sramom i empatijom

Privrženost i dječja psihosocijalna prilagodba

Privrženost je odnos između majke i djeteta, odnosno primarnog skrbnika, započinje ubrzo nakon rođenja trajnom emocionalnom vezom koja djetetu omogućuje sigurnost i zadovoljstvo

* Sociobiološka teorija Johna Bowlbya (1975)
* Rano iskustvo odnosa s roditeljima oblikuje razvoj i kvalitetu bliskih odnosa u odrasloj dobi
* Prva iskustva u odnosima s drugima, najčešće s majkom, osiguravaju temelje na kojima djeca kasnije grade svoje odnose s okolinom, a priroda tih prvih veza obliku kasnije razvoj i kvalitetu bliskih odnosa

Privrženost

Bowlby razlikuje četiri faze privrženosti:

1. *Faza nediskriminativnih socijalnih reakcija* traje od rođenja do drugog mjeseca života kada dijete pozitivno reagira na reakcije većine ljudi iz okoline, ali se razvija intenzivna majčinska vezanost za dijete
2. *Faza diskriminativnih socijalnih reakcija* traje od drugog mjeseca do sedmog mjeseca života kada je dijete zainteresirano za primarnog skrbnika te usmjeruje socijalne reakcije prema majci i poznatim osobama iz svoje okoline
3. *Faza usmjerene privrženosti* do kraja druge godine života uključuje održavanje afektivne veze s primarnim skrbnikom u skladu s emocionalnim i fizičkim razvojem
4. *Faza razvoja privrženosti* traje od druge godine nadalje i u njoj dijete razvija intenzivne interakcije sa svojom okolinom te prepoznaje potrebe odraslih iz svoje okoline

Sigurna privrženost odnosi se na izražavanje i eksperimentiranje s većim dijapazonom emocionalnih postupaka dok nesigurna privrženost dovodi do krutih i nesigurnih reakcija.

Istraživači u ovom području pretpostavljaju da će privrženo dijete čiji roditelji dosljedno i adekvatno reagiraju na dječje ponašanje u prvim godinama života naučiti pokazivati i pozitivne i negativne emocije i adekvatno reagirati u stresnim situacijama.

Djeca roditelja koji ne odgovaraju na dječje podražaje zatočena su u emocionalnom izražavanju, strategijama emocionalnog reagiranja prema drugim ljudima, manje su emocionalno i socijalno kompetentna i veća je vjerojatnost pojave poremećaja u ponašanju.

* Dječja emocionalna prilagođenost i samoregulacija povezani su s ranim odnosima privrženosti između primarnog skrbnika i djeteta
* Majke sigurno privržene djece emocionalnije su i više verbalno odgovaraju na reakcije svoje djece u odnosu na majke nesigurne djece, te istovremeno izvještavaju o višem stupnju podrške iz svoje okoline
* Stabilnost odnosa privrženosti majke i djeteta ovisi o pozitivnim i negativnim događajima u životu majke, pri čemu je stabilnost privrženosti to manja što su majke doživjele više negativnih životnih događaja

Roditeljski postupci i ponašanja i dječja psihosocijalna prilagodba

Roditelji, kao najvažniji izvori socijalizacije, na različite načine utječu na dječje reakcije u emocionalnim situacijama kao i na emocionalnu i socijalnu kompetenciju djece

Roditeljski utjecaji mogu se podijeliti u posredne i neposredne, odn. direktne i indirektne:

* Neposredan utjecaj roditelja potkrjepljenjem te davanjem uputa ili posredni utjecaj roditeljskog ponašanja kao modela za dječje emocionalno ponašanje

Socijalizacija emocija u obitelji posredno i neposredno utječe na dječju emocionalnu kompetenciju, a roditeljske pozitivne reakcije mogu imati direktan utjecaj

* Majke koje pokazuju pozitivne emocije imaju djecu koja su emocionalno kompetentnija i sklonija izražavanje pozitivne, a ne negativne emocije
* Način na koji majke izražavaju negativne emocije i njihov emocionalni govor povezan je sa dječjom emocionalnom kompetencijom i prosocijalnim ponašanjem, kad se razgovor vodi o osjećajima i objašnjenju negativnih posljedica.
* Djeca koja su više emocionalno usklađena u odnosu s majkom, više su prosocijalno usmjerena i manje agresivna, a djeca sa najnižim rezultatom emocionalnog razumijevanja imaju majke koje pokazuju najviše ljutnje.

UNICEFOVA ANALIZA

* Dostupni podatci upućuju na regionalne i teritorijalne razlike i nejednakosti u različitim domenama života žena i djece, kao i u ostvarenju prava djece i žena
* Postoji potreba za proširenjem postojećih metoda prikupljanja podataka i državnih registara (po županiji, regiji, dobi i spolu, djece i žena)
* Postoji potreba za koordiniranim i sustavnim metodama prikupljanja podataka na nacionalnoj razini
* Potrebno ojačati suradnju između različitih institucija (odgovornih za provedbu zakona, politika, programa i strategija povezanih s pravima djece i žena)

ANALIZA:

1. Doprinosi poboljšanju položaja djece i žena u Hrvatskoj
2. Daje neke preporuke u raznim područjima gdje je potreban napredak i razvoj
3. Teži ostvarivanju ravnopravnosti za svu djecu i žene

PROMICANJE I ZAŠTITA

1. Prava preživljavanja, razvojnih prava, zaštitnih prava i prava sudjelovanja
2. Dugotrajni su procesi koji zahtijevaju našu trajnu pažnju, ulaganje i nadzor (financijska sredstva, promjene zakona, istraživanja, edukaciju i zapošljavanje posebnih skupina stručnjaka, suradnju među institucijama, osnaživanje djece, roditelja i stručnjaka s nužnim znanjima i vještinama)